Source: https://nartea.ro/blog/legea-nr-12016-modifica-si-completeaza-legea-dialogului-social-nr-622011/
Timestamp: 2017-10-22 13:43:59+00:00

Document:
Legea nr. 1/2016 modifică și completează Legea dialogului social nr. 62/2011 . | Nartea | Cabinet Avocatura
Home » Legea nr. 1/2016 modifică și completează Legea dialogului social nr. 62/2011 . » Noutati » Legea nr. 1/2016 modifică și completează Legea dialogului social nr. 62/2011 .
Criteriile pentru condiționarea înregistrării în scopuri de TVA s-au modificat odată cu intrarea în vigoare a noului Cod fiscal!C.C.R declară neconstituţionalitatea soluţiei de terminare a urmăririi penale prevăzută de art. 318 N.C.P.P respectiv : Renunţarea la urmărire penală.
În Monitorul Oficial nr. 26 din 14 ianuarie 2016 a fost publicată Legea nr. 1/2016 pentru modificarea Legii dialogului social nr. 62/2011, republicată în Monitorul Oficial al României, Partea I, nr. 625 din 31 august 2012.
Astfel, legea dialogului social nr. 62/2011, se modifică și se completează după cum urmează:
Articolul 1, litera r) se modifică și va avea următorul cuprins:„ sectoare de activitate – sectoarele economiei naționale care se stabilesc de către Consiliul Național Tripartit și se aprobă prin hotărâre a Guvernului;”.
Articolul 24 va avea următorul cuprins: “(1) La cererea organizației sindicale și cu acordul membrilor acesteia, angajatorii vor reține și vor vira sindicatului cotizația de sindicat pe statele lunare de plată.
(2) Cotizația plătită de membrii de sindicat este deductibilă în cuantum de maximum 1% din venitul brut realizat, potrivit prevederilor Codului fiscal.”
La articolul 41, se introduce alineatul (5), cu următorul cuprins: „Un sindicat poate fi afiliat, la nivel național, la o singură federație sindicală. De asemenea, o federație sindicală poate fi afiliată, la nivel național, unei singure confederații sindicale.”
La articolul 55, se introduce alineatul (41), cu următorul cuprins:„ Un angajator poate fi afiliat, la nivel național, la o singură federație patronală. De asemenea, o federație patronală poate fi afiliată, la nivel național, la o singură confederație patronală de rang superior.”
La articolul 78, se introduce o nouă literă, f1), cu următorul cuprins:„ stabilește sectoarele de activitate, care se aprobă prin hotărâre a Guvernului;”.
Articolul 134 se modifică și va avea următorul cuprins: “Părțile contractului colectiv de muncă sunt angajatorul sau organizația patronală și angajații, prin organizațiile sindicale, reprezentați după cum urmează:
1. Angajatorul sau organizațiile patronale:
b) la nivel de sector de activitate și grup de unități, de către organizațiile patronale legal constituite și reprezentative potrivit legii;
c) la nivelul instituției bugetare și al autorităților și instituțiilor publice care au în subordine sau în coordonare alte persoane juridice care angajează forță de muncă, de către conducătorul instituției, respectiv de conducătorii autorităților și instituțiilor publice, după caz, ori de către locțiitorii de drept ai acestora;
d) la nivel de sector de activitate bugetar, de către reprezentantul legal al autorității publice centrale competente.
2. Angajații:
a) la nivel de unitate, de către sindicatele legal constituite și reprezentative. În cazul în care sindicatul nu este reprezentativ, reprezentarea se face de către federația la care este afiliat sindicatul, dacă federația este reprezentativă la nivelul sectorului din care face parte unitatea; acolo unde nu sunt constituite sindicate, de către reprezentanții aleși ai angajaților;
b) la nivelul grupurilor de unități și al sectoarelor de activitate, de către organizațiile sindicale legal constituite și reprezentative potrivit legii;
c) la nivelul instituțiilor bugetare și al autorităților și instituțiilor publice care au în subordine sau în coordonare alte persoane juridice care angajează forță de muncă, de către organizațiile sindicale reprezentative potrivit legii.”
Articolul 137 se abrogă.
Se introduce un nou articol, 1381, cu următorul cuprins:
(1) Contractele colective de muncă se negociază și la nivelul regiilor autonome, companiilor naționale, asimilate grupurilor de unități, precum și la nivelul autorităților și instituțiilor publice care au în subordine sau în coordonare alte persoane juridice care angajează forță de muncă. În cazul autorităților și instituțiilor publice care au în subordine sau în coordonare alte persoane juridice care angajează forță de muncă, contractul colectiv se încheie între conducătorul autorității sau instituției publice și sindicatele legal constituite și reprezentative, potrivit legii.
(2) În contractele colective de muncă încheiate la nivel de sector de activitate, pentru personalul din sectorul bugetar, părțile vor stabili expres modalitățile de negociere a contractelor colective de muncă la nivelul autorităților și instituțiilor care au în subordine sau în coordonare alte persoane juridice care angajează forță de muncă, autorități/instituții aflate în coordonarea sau în subordonarea autorității publice centrale.”
Pentru mai multe detalii, aşteptăm să ne scrieţi la adresa: [email protected], urmând ca specialiştii noştri în dreptul muncii să vă răspundă în cel mai scurt timp!
January 15, 2016 NoutatiadminLeave a comment

References: Articolul 1

Articolul 24
 articolul 41
 articolul 55
 articolul 78

Articolul 134

Articolul 137